Anɔkwa ni Ayeee—Bɔ ni Esaa Ohe\nKANEMƆ YƐ Acholi Afrikaans Albania Amharic Arabic Armenia Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Bislama Blɔfo Boulou Bulgaria Cakchiquel (Central) Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Croatia Czech Dangme Denmark Drehu Dutch Efik Estonia Ewe Fiji Finland Fon French Ga Garifuna Georgia Germany Guarani Gun Haitian Creole Hausa Hebri Hela Hiligaynon Hiri Motu Hmong (White) Hungary Iban Ibanag Igbo Iloko Indonesia Isoko Italia Japan Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Krio Kurdish Kurmanji (Caucasus) Kurdish Kurmanji (Cyrillic) Lamba Latvia Lhukonzo Lingala Lithuania Luganda Luo Luvale Macedonia Macua Malagasy Malay Malta Mam Maya Mazatec (Huautla) Mende Mixe Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Ngabere Ngangela Nias Norway Nyaneka Nyungwe Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pidgin (Cameroon) Poland Portugal Quechua (Ayacucho) Quechua (Bolivia) Quichua (Imbabura) Romania Runyankore Russia Samoa Sango Saramacca Sena Sepedi Serbia Serbia (Roma) Sesotho (Lesotho) Setswana Shona Sidama Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Thailand Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkey Tuvalu Twi Tzotzil Ukrain Umbundu Urdu Urhobo Uruund Vietnam Wallis Wayuunaiki Wolaita Xhosa Yoruba Zande Zapotec (Isthmus) Zulu\nBɔ ni Anɔkwa ni Ayeee Saa Ohe\n“Eshɛɔ he ko ni bɔ fɛɛ bɔ ni obaafee lɛ ja omale.”—Samantha, South Africa.\nAni okpɛlɛɔ nakai sane lɛ nɔ? Taakɛ eji yɛ Samantha gbɛfaŋ lɛ, wɔ fɛɛ wɔhe efĩ wɔ dã. Bɔ ni wɔfeɔ wɔnii kɛ́ wɔkɛ shihilɛ ni baaka wɔ ni wɔkaye anɔkwa lɛ kpe lɛ tsɔɔ sui ni wɔyɔɔ. Akɛ nɔkwɛmɔnɔ lɛ, kɛji wɔsumɔɔ ni wɔsa mɛi ahiɛ lɛ, wɔbaanu nu he akɛ tɔmɔ bɛ he akɛ wɔbaamale. Kɛ́ akpa shi ana anɔkwale ni yɔɔ sane lɛ mli lɛ, ekɛ naagba baaba. Susumɔ saji ni nyiɛ sɛɛ lɛ he okwɛ.\nANYƐŊ AKƐ HIƐ AFƆ̃ MƆ KO NI YEEE ANƆKWA NƆ\nKɛ́ anyɛŋ akɛ hiɛ afɔ̃ mɔ ko nɔ lɛ, anyɛŋ akɛ lɛ abɔ naanyo. Kɛ́ mɛi enyɔ komɛi heɔ amɛhe amɛyeɔ lɛ, naanyobɔɔ ni yɔɔ amɛteŋ lɛ mli waa. Shi akɛ mɔ ko baaye anɔkwa lɛ jeee nɔ ko ni baa lɛ trukaa. Kɛ́ mɛi ná be amɛhã amɛhe, amɛshiuuu amɛhe nɔ ko nɔ kɛ́ amɛmiigba sane, ni amɛfeee ŋkomeŋfa lɛ, ehãa amɛnyɛɔ amɛkɛ amɛhe fɔ̃ɔ amɛhe nɔ. Kɛ́ mɔ ko fee nɔ ko ni tsɔɔ akɛ eyeee anɔkwa shi kome pɛ po lɛ, ehaŋ anyɛ amu afɔ̃ enɔ dɔŋŋ. Ni kɛ́ eba lɛ nakai, ebaawa akɛ abaahe lɛ aye ekoŋŋ.\nAni mɔ ko ni osusuɔ akɛ eji naanyo kpakpa lɛ elaka bo pɛŋ? Kɛ́ nakai lɛ, te onu he tɛŋŋ? Ekã shi faŋŋ akɛ edɔ bo waa. Ni shishinumɔ yɛ he. Ewaaa akɛ anɔkwa ni ayeee baafite naanyobɔɔ kpakpa.\nKƐ́ OYEEE ANƆKWA LƐ, BO HU AYEŊ BO ANƆKWA\nWoloŋlelɔ kpanaa ko ni atsɛɔ lɛ Robert Innes, ni tsɔɔ bɔ ni atoɔ shika kɛ jarayeli he gbɛjianɔ yɛ University of California lɛ yɔse akɛ, ‘anɔkwa ni ayeee lɛ tsɛŋeɔ mɔ.’ No hewɔ lɛ, abaanyɛ akɛ anɔkwa ni ayeee lɛ ato muawa he—kɛ́ okɛ mɔ ko ni maleɔ sharaa waa lɛ, ewaaa kwraa akɛ nakai su lɛ ‘baatsɛŋe bo’ ni bo hu obaatsɔ amalelɔ.\nTe ooofee tɛŋŋ otsi ohe kɛjɛ anɔkwa ni ayeee he? Biblia lɛ baanyɛ aye abua bo. Ofainɛ susumɔ Biblia mli shishitoo mlai fioo komɛi ahe.\nNibii ni kɛ́ Mɔ ko Fee lɛ Etsɔɔ akɛ Eyeee Anɔkwa\nMƐNI ETSƆƆ? Ni abaawie nɔ ko ni bɛ mli atsɔɔ mɔ ko ni yɔɔ hegbɛ akɛ eleɔ anɔkwale ni kɔɔ sane ko he. Nibii ni tsɔɔ malemɔ ji, sane ko hiɛ ni atsakeɔ ni akɛlaka mɔ, sane nɔ ni ashiuɔ ni akɛlaka mɔ, kɛ sane he ni awoɔ koni akɛná hiɛ.\nNƆ NI BIBLIA LƐ KƐƆ: “Yehowa miihi kutumpɔfo; shi mɛi ni ja ekɛbɔɔ.” (Abɛi 3:32) “Amrɔ nɛɛ ní nyɛjie lakamɔ nyɛshɛ nyɛfɔ̃ lɛ, nyɛteŋ mɔ fɛɛ mɔ kɛ enaanyo gbɔmɔ awie anɔkwale.”—Efesobii 4:25.\nMƐNI ETSƆƆ? Amale kɛ heguɔgbee wiemɔi ni akɛfiteɔ mɔ.\nNƆ NI BIBLIA LƐ KƐƆ: “Kutumpɔfo gbɛɔ béi eshwãa, ni oshekuyelɔ tserɛɔ nanemɛi ateŋ.” (Abɛi 16:28, Ga Biblia hee) “Kɛ lai tã lɛ, la gboɔ, ni kɛ ablɛbi wielɔ [loo oshekuyelɔ] bɛ lɛ, béi sɛɛ foɔ.”—Abɛi 26:20.\nMƐNI ETSƆƆ? Ni abaashwɛ mɔ ko akpa koni akɛhe eshika loo enɔ ko.\nNƆ NI BIBLIA LƐ KƐƆ: “Kaatswa apaafonyo ohiafo ní efi lɛ lɛ ojo.” (5 Mose 24:14, 15, nwt) “Mɔ ni waa ohiafo yi [loo mɔ ni tswaa ohiafo ojo] lɛ, eebɔ efeelɔ lɛ ahora; shi mɔ ni naa mɔ ni efĩ lɛ mɔbɔ lɛ, eewo ehiɛ nyam.”—Abɛi 14:31.\nMƐNI ETSƆƆ? Ni abaakɔ mɔ ko nɔ ko ni abiii lɛ.\nNƆ NI BIBLIA LƐ KƐƆ: “Julɔ lɛ ekaju dɔŋŋ; moŋ lɛ, etsu nii waa, ekɛ eniji atsu nitsumɔ kpakpa, koni ená nɔ ko ní ehã mɔ ni ehia lɛ lɛ eko.” (Efesobii 4:28) ‘Nyɛkahãa alakaa nyɛ, julɔi, amimyelɔi, dãatɔlɔi, mɛi ajɛlɔi, kɛ ojotswalɔi anine shɛŋ Nyɔŋmɔ Maŋtsɛyeli lɛ nɔ.’—1 Korintobii 6:9, 10.\nNo. 1 2016 | Ye Anɔkwa—Mɛni Hewɔ?\nBUU-MƆƆ No. 1 2016 | Ye Anɔkwa—Mɛni Hewɔ?